b'\n_START_ARTICLE_\nRussisk Toy\n_START_SECTION_\nUtseende\n_START_PARAGRAPH_\nDette er en hund med et sv\xc3\xa6rt spesielt og morsomt utseende; de er langbeinte, elegante \xe2\x80\x93 og lette og kvikke i bevegelsene. Selv om de er sm\xc3\xa5, er de fine turkamerater. Det er to h\xc3\xa5rlagsvarianter av russisk toy; korth\xc3\xa5ret og langh\xc3\xa5ret. De to variantene kan krysses med hverandre. En fullvoksen russisk toy skal i f\xc3\xb8lge rasestandarden v\xc3\xa6re mellom 22 og 27 cm og kan veie 1,5 til 3 kg. Den foretrukne h\xc3\xb8yden er 25 cm, med vekt 2,3 kg.\n_START_SECTION_\nBakgrunn\n_START_PARAGRAPH_\nRasen har en gammel, fascinerende, men blodig historie. Rasens opprinnelige utspring var engelske toy terriere, som ble anskaffet av det russiske aristokratiet. Engelsk toy terrier ble krysset med lokale miniatyr hunder, og russisk toy terrier oppstod. Disse sm\xc3\xa5 hunden var holdt som kj\xc3\xa6ledyr for kvinnene i tsarens hoff. De var sv\xc3\xa6rt verdifulle. De minste hundene var mest gjeve. Det er sagt at hundene var verdt sin egen vekt i gull._NEWLINE_Da revolusjonen veltet over Russland, ble alle aristokrater blodig halshugget. Sammen med sine eiere ble ogs\xc3\xa5 disse sm\xc3\xa5 kj\xc3\xa6ledeggene brutalt henrettet.'